NORAKSTS

|  |  |
| --- | --- |
| 22.12.2022. | Nr.18/2 |

###### PAŠVALDĪBAS LĪDZDALĪBAS IZVĒRTĒJUMS

###### SIA “JELGAVAS PILSĒTAS SLIMNĪCA”

(ziņo: S.Barone-Upeniece)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldība ir SIA “JELGAVAS PILSĒTAS SLIMNĪCA” 100% kapitāla daļu turētāja. “JELGAVAS PILSĒTAS SLIMNĪCA” pamatdarbība ir veselības aprūpes pakalpojumu sniegšana.

Publiskas personas kapitāla daļu un kapitālsabiedrību pārvaldības likuma 4.panta pirmā daļa noteic, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam. Saskaņā ar Publiskas personas kapitāla daļu un kapitālsabiedrību pārvaldības likuma 7.panta pirmo daļu publiskai personai, tai skaitā pašvaldībai, ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību Valsts pārvaldes iekārtas likuma 88.panta pirmajā daļā minētajiem gadījumiem.

Personu apvienība “Civitta” (turpmāk – Civitta), pamatojoties uz 2022. gada 10. maijā noslēgto līgumu, veikusi Jelgavas valstspilsētas pašvaldības līdzdalības izvērtējumu  
SIA “JELGAVAS PILSĒTAS SLIMNĪCA”, ietverot ekonomisko, juridisko un ietekmes uz konkurenci izvērtējumu un veikusi konsultācijas ar biedrību “Latvijas tirdzniecības un rūpniecības kamera” (turpmāk – LTRK) un Konkurences padomi (turpmāk – KP).

LTRK 22.08.2022. vēstulē Nr.2022/682 atbalsta pašvaldības līdzdalību arī turpmāk, ņemot vērā slimnīcas profilu un nozīmi visas valsts veselības aprūpes sistēmā, tomēr aicina iepazīties ar KP sagatavoto apkopojumu ar būtiskākajiem secinājumiem par pašvaldību kapitālsabiedrību sniegtajiem veselības aprūpes pakalpojumiem, to sniegšanas pamatotību un nepieciešamību, kā arī iespējamo privātā sektora iesaisti veselības aprūpes pakalpojumu nodrošināšanā iedzīvotājiem.

KP 21.11.2022. vēstulē Nr. 1.7-2/1121 atzinusi, ka SIA “JELGAVAS PILSĒTAS SLIMNĪCA” darbības rezultātā tiek sniegti pakalpojumi, kas ir atzīstami par stratēģiski svarīgiem, vienlaikus norādot, ka stratēģiski svarīgus pakalpojumus noteiktos gadījumos ir iespējams sniegt arī privātajiem tirgus dalībniekiem, līdz ar to nepieciešams ne tikai atzīt konkrētu pakalpojumu par stratēģiski svarīgu, bet arī ir nepieciešams veikt tirgus izpēti, tādējādi pamatojot iespējamas tirgus nepilnības pastāvēšanu konkrētajā pakalpojumu tirgū. Civitta ir veikusi tirgus izpēti, konstatējot, ka pastāv nepilnīgs pakalpojumu piedāvājums no privātā sektora puses. KP uzsver nepieciešamību, turpinot sniegt maksas zobārstniecības pakalpojumus (un citus maksas pakalpojumus), ko nodrošina privātie tirgus dalībnieki, koncentrēties uz valsts apmaksāto zobārstniecības pakalpojumu sniegšanu, palielinot to apjomu, kā arī regulāri veikt konkurences neitralitātes risku novērtējumu. Tāpat KP aicina SIA “JELGAVAS PILSĒTAS SLIMNĪCA” maksai par masāžas pakalpojumiem ievērot prasību par pakalpojumu un preču cenu noteikšanu, balstoties uz tirgus izmaksām, kā arī atbalsta iniciatīvu iznomāt kapitālsabiedrības telpas privātajiem tirgus dalībniekiem, veicinot privāto tirgus dalībnieku pastāvēšanu konkrētajā tirgū un neiebilst attiecībā uz SIA “JELGAVAS PILSĒTAS SLIMNĪCA” darbību izglītības jomā, nodrošinot rezidentu prakses iespējas.

Saskaņā ar Publiskas personas kapitāla daļu un kapitālsabiedrību pārvaldības likuma 4.panta pirmo daļu, 7.pantu un Valsts pārvaldes iekārtas likuma 88.panta septīto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atzīt, ka SIA “JELGAVAS PILSĒTAS SLIMNĪCA” darbība atbilst Publiskas personas kapitāla daļu un kapitālsabiedrību pārvaldības likuma 4.pantā un Valsts pārvaldes iekārtas likuma 88.panta pirmās daļas 1. un 2.punktā noteiktajiem nosacījumiem, kad publiska persona savu funkciju efektīvai izpildei var saglabāt līdzdalību esošā kapitālsabiedrībā, ja tiek novērsta tirgus nepilnība un kapitālsabiedrības darbības rezultātā tiek radīti tādi pakalpojumi, kas ir stratēģiski svarīgi pašvaldības administratīvās teritorijas attīstībai.
2. Saglabāt Jelgavas valstspilsētas pašvaldības tiešo līdzdalību SIA “JELGAVAS PILSĒTAS SLIMNĪCA” un turpināt kapitālsabiedrības darbību esošajā statusā.
3. Noteikt, ka SIA “JELGAVAS PILSĒTAS SLIMNĪCA” vispārējais stratēģiskais mērķis 2023.-2027.gadam ir nodrošināt veselības aprūpes pakalpojumu pieejamību Zemgales reģiona iedzīvotājiem.
4. Uzdot kapitāla daļu turētāja pārstāvim kontrolēt SIA “JELGAVAS PILSĒTAS SLIMNĪCA” līdzdalības izvērtējumā iekļauto secinājumu un ieteikumu izpildi.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 22. decembrī